S-38/2008

Mál þetta, sem dómtekið var 7. júlí sl., höfðaði ríkissaksóknari með ákæru 2. júní 2008 á hendur ákærða, U-kk-þgf Ó-kk-þgf G-kk-þgf, kt. ..., til heimilis að Hjallavegi 23, Ísafjarðarbæ;

„fyrir kynferðisbrot:

1. Með því að hafa fimmtudaginn 13. júlí 2006, á heimili sínu, aflað sér tveggja hreyfimynda af vefsíðunni ..., með skráarheitunum Kelly+09+02.kgb og Thailand.kgb, sem sýna börn á kynferðislegan eða klámfenginn hátt og ákærði lét senda sér rafrænt á netfangið XXX@simnet.is.

2. Með því að hafa þriðjudaginn 19. september 2006, á heimili sínu, haft í vörslum sínum, í neðangreindum tölvubúnaði, hreyfimyndir sem sýna börn á kynferðislegan eða klámfenginn hátt, sem ákærði aflaði sér af netinu og vistaði á neðangreindum tölvubúnaði á tímabilinu frá 4. apríl 2006 til 31. ágúst 2006:

Á Western Digital hörðum diski, sautján hreyfimyndir.

Á geisladiski, sjö hreyfimyndir.

Telst þetta varða við 4. mgr. 210. gr. almennra hegningarlaga nr. 19/1940, sbr. 7. gr. laga nr. 39/2000 og 2. gr. laga nr. 74/2006.

Þess er krafist að ákærði verði dæmdur til refsingar og til að sæta upptöku samkvæmt 1. tölul. 1. mgr. 69. gr. almennra hegningarlaga á framangreindum tölvubúnaði og myndefni er greinir í 2. ákærulið og lagt var hald á.“

I.

Ákærði kom fyrir dóm 7. júlí sl. og játaði sakargiftir samkvæmt báðum töluliðum ákæru. Játning ákærða er studd framlögðum sakargögnum og telst því sannað að ákærði hafi framið brot þau sem honum eru gefin að sök í ákæru og þar eru rétt færð til refsiákvæða. Eru því uppfyllt lagaskilyrði til að leggja dóm á málið á grundvelli 125. gr. laga nr. 19/1991 um meðferð opinberra mála.

II.

Brot ákærða vörðuðu 26 hreyfimyndir sem sýna börn á kynferðislegan eða klámfenginn hátt. Við ákvörðun refsingar verður til þess að líta að sumt af því myndefni er mjög gróft. Ákærða til málsbóta horfir hins vegar að samkvæmt vottorði sakaskrár ríkisins hefur honum ekki áður verið gerð refsing og þá játaði hann brot sín skýlaust fyrir dómi. Að öllu þessu virtu þykir refsing ákærða hæfilega ákveðin 30 daga fangelsi. Eftir atvikum þykir með heimild í 57. gr. almennra hegningarlaga mega fresta fullnustu refsingar ákærða og skal refsingin falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til kröfugerðar ákæruvalds, gagna málsins og 1. töluliðar 1. mgr. 69. gr. almennra hegningarlaga nr. 19/1940, ber að gera upptækan þann tölvubúnað og myndefni er í 2. tölulið ákæru greinir og lögregla lagði hald á við rannsókn málsins.

Í samræmi við ákvæði 1. mgr. 165. gr. laga nr. 19/1991 um meðferð opinberra mála dæmist ákærði til að greiða allan sakarkostnað málsins. Samkvæmt framlögðu sakarkostnaðaryfirliti var útlagður sakarkostnaður vegna verjandastarfa á rannsóknarstigi málsins 73.455 krónur. Þá þykir þóknun skipaðs verjanda, T-kk-ef G-kk-ef hdl., vegna starfa hans eftir höfðun málsins hér fyrir dómi, hæfilega ákveðin 55.776 krónur að meðtöldum virðisaukaskatti. Ákærði greiði því samtals 129.231 krónur í sakarkostnað.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, U-kk-nf Ó-kk-nf G-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 129.231 krónur í sakarkostnað.

Ákærði sæti upptöku á Western Digital hörðum diski, sem á eru sautján hreyfimyndir, og geisladiski með sjö hreyfimyndum.

K-kk-nf H-kk-nf